1947 թվի հունվարից մարտ ամիսներին բրիտանական բանակը Սուեզի ջրանցքի երկայնքով հետ է քաշվում, եւ Շահրիկյանը տեղափոխվում է Իսմաիլիա քաղաքի հարավում գտնվող «Մուասքար» զինվորական ճամբար: Միայն 1952-ի հեղափոխության եւ 1954-ին բրիտանական զորքերի դուրս բերումից հետո կարողանում է Կահիրե վերադառնալ: Նոր շրջադարձային էջ է բացվում նկարչի կյանքում: Աշխատանքի է անցնում նորաստեղծ «Մոքաթթամ» քաղաքաշինության ընկերությունում որպես նախագծող-ճարտարապետ: